জামালপুরে শিক্ষা ব্যবস্থা জাতীয়করণসহ ১১ দফা দাবিতে বিক্ষোভ মিছিল ও সমাবেশ করেছে শিক্ষক কর্মচারী সংগ্রাম কমিটি জামালপুর সদর উপজেলা শাখা। কেন্দ্রীয় কর্মসূচির অংশ হিসেবে রোববার সকালে শহরের দয়াময়ী মোড় থেকে শিক্ষকরা এক বিক্ষোভ মিছিল বের করে। মিছিলটি শহর প্রদক্ষিণ করে উপজেলা চত্বরে গিয়ে শেষ হয়। এ সময় বক্তব্য রাখেন শিক্ষক কর্মচারী সংগ্রাম কমিটি জামালপুর জেলা শাখার সাধারণ সম্পাদক অধ্যক্ষ একে. এম তফিকুল ইসলাম, সদর উপজেলা শাখার সভাপতি শামছুজ্জামান পাহলোয়ান, সাধারণ সম্পাদক সোহেল রানা, জেলা শাখার সাংগঠনিক সম্পাদক ইকরামুদ্দৌলা ও বাংলাদেশ কারিগরি শিক্ষক সমিতির জেলা শাখার সদস্য সচিব মোকছেদুর রহমান হারুন প্রমুখ।